
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 149
                                                                din 30 iunie 2023
privind ocuparea temporară a unei suprafețe de teren în vederea realizării lucrărilor de construcții care se vor executa pentru obiectivul: Proiectare și Execuție „Varianta de Ocolire Sighișoara”
Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 22.485/28.06.2023 şi la Consiliul Local Sighișoara cu nr. 22.522/29.06.2023, de referatul de aprobare, înregistrat cu nr. 22.484/28.06.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 13 lit. a) și c) din Legea nr. 350/2001 privind amenajarea teritoriului şi urbanismul, cu modificările și completările ulterioare, precum și cele care se referă la atribuțiile administrației publice locale cu privire la activitatea de urbanism desfășurată pe teritoriul unităților administrativ - teritoriale;

Ținând cont de prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Ținând cont de prevederile art. 555 - 566 din Legea nr. 287/2009 privind Codul civil, republicat, cu modificările și completările ulterioare; 

Având în vedere Certificatul de urbanism nr. 03/30.01.2023 emis de Consiliul Județean Mureș, în scopul: PROIECTARE ȘI EXECUTARE „VARIANTA DE OCOLIRE SIGHIȘOARA”;

Având în vedere împuternicirea BV 0123/880 din 13.01.2023, prin care Compania Națională de Administrare a Infrastructurii Ruriere S.A. a mandatat pe S.C. PROIECT-  CONSTRUCT REGIUNEA TRANSILVANIA S.R.L. să obțină în numele și în seama C.N.A.I.R. S.A. - D.R.D.P. Brașov, avizele și aprobările necesare elaborării documentației aferente obiectivului: PROIECTARE ȘI EXECUTARE „VARIANTA DE OCOLIRE SIGHIȘOARA”; 

Având în vedere adresa cu nr. 385/14.02.2023, prin care S.C. PROIECT - CONSTRUCT REGIUNEA TRANSILVANIA S.R.L. a adus la cunoștință faptul că lucrarea se încadrează în contextul prevederilor Ordonanței de Urgență a Guvernului nr. 26/2022 pentru modificarea și completarea unor acte normative în domeniul investițiilor publice, ca și lucrare de transport, de interes național, proiect de investiții a cărei valoare depășește 40 milioane de lei;

Având în vedere că Varianta de Ocolire Sighișoara, potrivit proiectului, străbate un singur teren extravilan, al cărui proprietar este Municipiul Sighișoara, conform extrasului CF nr. 55661 (nr. C.F. vechi 11104/N);
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare; 
Având în vedere Raportul de specialitate al Direcției Arhitect Șef, înregistrat cu nr. 22.483/28.06.2023, prin care se propune ocuparea temporară a unei suprafețe de teren în vederea realizării lucrărilor de construcții care se vor executa pentru obiectivul: Proiectare și Execuție „Varianta de Ocolire Sighișoara”;
Având în vedere avizele favorabile ale tuturor comisiilor pe domenii de specialitate;       
În temeiul art. 129 alin. (2) lit. „b” și lit. „c”, alin. (4) lit. „e”, alin. (6) lit. „b”, alin. (7) lit. „k” și lit. „m”, alin. (14), art. 139 alin. (1) și alin. (3) lit. „e” și lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
     H O T Ă R Ă Ş T E:

Art. 1. Se aprobă ocuparea temporară a terenului aparținând extravilanului Municipiului Sighișoara, înscris în C.F. nr. 55661 (nr. C.F. vechi 11104/N), nr. cad. 1281, în suprafață de 30.000 mp.  afectat de realizarea proiectului: Proiectare și Execuție „Varianta de Ocolire Sighișoara”.

Art. 2. În virtutea prevederilor art. 1 din prezenta, se împuternicește Primarul Municipiului Sighișoara, în persoana domnului Sîrbu Ioan - Iulian, să semneze declarația notarială pe proprie răspundere, vizând acordul proprietarului terenului. 

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și Direcția Arhitect Șef din cadrul Municipiului Sighișoara.
Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitect Șef;

  2 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Disciplina în Construcții – Direcția Arhitect Șef.
11 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 149/30.06.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


